РЕПУБЛИКА СРБИЈА

ОПШТИНА ЉИГ

ШТАБ ЗА ВАНРЕДНЕ СИТУАЦИЈЕ

Број: 217-3/20-18

30.04.2020.године

Љ   И   Г

На основу чланова 43. и 44. Закона о смањењу ризика од катастрофа и управљање ванредним ситуацијама („Службени гласник Републике Србије“ бр. 87/18), Одлуке Председника Републике, Председника Народне Скупштине и Председника Владе о проглашењу ванредног стања („Службени гласник Републике Србије“ бр. 29/20), Штаб за ванредне ситуације општине Љиг, на седници одржаној дана 30.04.2020.године, доноси:

З А К Љ У Ч А К

I

ДА СЕ свим пензионерима са територије општине Љиг чија примања не прелазе 30.000,00 динара пружи хуманитарна помоћ у виду испоруке пакета који се састоји од основних животних намирница.

II

Налаже се Општинској управи општине Љиг да од ПИО фонда прибави списак пензионера са територије општине Љиг чија примања не прелазе 30.000,00 динара.

III

 За спровођење овог закључка надлежан је Заједнички центар за социјални рад „Солидарност“ за општине Љиг, Лајковац и Мионица – Одељење у Љигу.

IV

Закључак ступа на снагу даном доношења, биће објављен на званичној интернет презентацији Општине Љиг и достављен Заједничком центру за социјални рад „Солидарност“ за општине Љиг, Лајковац и Мионица – Одељење у Љигу.

KОМАНДАНТ

ШВС ОПШТИНЕ ЉИГ

Драган Лазаревић